詩一首
作者：張定千
朝代：宋

paragraphs: 況說龍沙最邊陲，關河阻隔遠明時。
蕃戎把隘當路坐，何日申奏聖人知。
今遇司空來宣問，枯林滋潤再生枝。
四面六蕃多圍繞，伏恐尋常失朝儀。
若不遠仗天威力，只怕河隍陷戎夷。
請須司空奏論事，封冊加官莫改移。
比至今秋新恩澤，山林草木總光輝。
塞上艱莘無說處，一心目斷望龍墀。